Narodna skupština
20050721

Dame i gospodo poslanici, SRS uložila je veći broj amandmana ukazujući na lažnu statistiku ministra finansija, sa kojom je izašao pred narodne poslanike i sa kojom je izašao u javnost. Postavlja se pitanje kako je ministru finansija dato ovlašćenje da sredstva iz budžeta plasira na inostrano tržište kapitala. Postavlja se pitanje, kakva je danas struktura deviznih rezervi, koji procenat deviznih rezervi pripada od izvoza privrede, a koji procenat iz izvora stanovništva. Ovim se dolazi do zaključka da Narodna skupština Srbije iz menjačnica otkupljuje devize od građana, a sama banka pri kupovini deviza od građana utvrđuje kurs, što je nespojivo sa monetarnom vlašću. Poznato je da kod nas postoje poslovne banke koje su ovlašćene za menjačke poslove i na to banke plaćaju regularno porez, a NBS na te poslove je utajila porez. Ta utaja poreza prelazi na stotine miliona. Postavlja se pitanje Ministarstvu finansija, zašto od 2000. godine do danas nije podnet nijedan završni račun budžeta i zašto budžet nije imao reviziju, već ministar finansija sam sebe ovlašćuje i sam sebe kontroliše.